میری کوریلی

میری میکے  جنھیں منی میکی (Minnie Mackey) بھی کہا جاتا تھا اور اپنے قلمی نام میری کوریلی  سے مشہور ہیں، معروف انگریز ناول نگار تھیں۔

ان کا پہلا ناول  1886ء میں منظر عام پر آیا جس کے بعد وہ کامیاب اور مشہور مصنفہ بن گئیں جن کی کتب سب سے زیادہ بکنے لگیں۔ ان کے زیادہ تر ناولوں کے موضوعات مسیحیت، تناسخ، تخلی روح اور باطنی تصورات سے متعلق تھے۔ اگرچہ ان کے بہت سے با اثر سرپرست تھے لیکن نقاد اکثر ان کی تنقید کرتے اور طنز کرتے رہے۔ کوریلی نے اپنی زندگی کے آخری سال اسٹراٹفورڈ اپون ایون میں بِتائے جہاں کی تاریخی عمارتوں کی حفاظت و بقا کے لیے انھوں نے سخت جدوجہد کی۔

 ابتدائی زندگی 
تصغیر|مس میری کوریلی اور ان کا پالتو کتا
میری مِلز لندن میں پیدا ہوئیں۔ ان کی والدہ میری الزبتھ ملز مشہور اسکاچستانی شاعر اور گیت نگار ڈاکٹر چارلس میکے کی خدمت گار تھیں۔ ڈاکٹر میكے، جو اس وقت کسی اور عورت کے ساتھ شادی شدہ تھے، میری کے حقیقی والد تھے۔Marie Corelli in Encyclopædia Britannica. بعد میں جب ان کی پہلی بیوی کا انتقال ہوا تو چارلس میکے نے میری الزبتھ سے شادی کر لی اور اس کے بعد میری نے  خاندانی نام اختیار کر لیا۔

میری نے اپنی زندگی بھر اپنی پیدائش کے حوالے سے راز چھپانے کی کوشش کی۔ اس مقصد کے لیے انھوں نے اپنے والدین اور پرورش کے بارے میں کئی رومانوی اور افسانوی قصے گھڑے، جن میں گود لیے جانے یا اطالوی اشرافیہ سے تعلق کے دعوے بھی شامل تھے۔ یہی وجہ ہے کہ ان کی سوانح عمری کو درست طور پر ترتیب دینا کافی مشکل ہے۔ حالیہ تحقیق سے یہ امکان بھی ظاہر ہوتا ہے کہ میری کو شاید میکے اور مِلز نے کسی اور خاندان یعنی کوڈی خاندان سے گود لیا ہو۔

سنہ 1866ء میں گیارہ سالہ میری کو تعلیم کے لیے پیرس کے کسی مسیحی مدرسے بھیجا گیا یا کچھ اطلاعات کے مطابق ایک انگلش اسکول، جہاں نن پڑھاتی تھیں۔ وہ چار سال بعد یعنی 1870ء میں واپس اپنے گھر لوٹیں۔

 مزید دیکھیے 
 افسانہ نگار

 حوالہ جات 

زمرہ:1855ء کی پیدائشیں
زمرہ:1924ء کی وفیات
زمرہ:انگریز خواتین ناول نگار
زمرہ:انیسویں صدی کی انگریز مصنفات
زمرہ:انیسویں صدی کی برطانوی مصنفات
زمرہ:انیسویں صدی کے انگریز مصنفین
زمرہ:انیسویں صدی کے برطانوی ناول نگار
زمرہ:بیسویں صدی کی انگریز مصنفات
زمرہ:بیسویں صدی کے انگریز ناول نگار
زمرہ:لندن کے مصنفین
زمرہ:وکٹوریائی دور کی مصنفات
زمرہ:وکٹوریائی دور کے ناول نگار